
Kirurgisk behandling av lokoregionalsykdom 



Anbefalinger:

Utvidet eksisjon:
Utvidet eksisjon anbefales ved invasive melanom. Se tabell 9.1.
Ved in situ melanom / Lentigo maligna: Hvis primæreksisjon er gjort med fri klinisk margin, og histologisk fritt fjernet, trengs ingen utvidet eksisjon. Pasienten skal likevel henvises til hudlege til 3 måneders kontroll.
Ved omfattende/mutilerende lentigo maligna kan terapeutisk eller adjuvant behandling med Imiquimod, evt. strålebehandling vurderes.

Vaktpostdiagnostikk
Vaktpostdiagnostikk anbefales rutinemessig fra pT2b. For pT2a melanom er den aktuell hos pasienter med risiko på 20% eller mer ved bruk av Melanom Institute Australia (MIA) sin risikokalkulator. Beslutning tas i samvalg med pasienten.
For pasienter der medikamentell melanom behandling er kontraindisert bør terskelen være lavere for å utføre vaktpostdiagnostikk
Vaktpostdiagnostikk bør gjøres ved sykehus tilknyttet Melanom MDT møter
Vaktpostdiagnostikk skal gjøres med SPECT-CT.
Melanom fra pT3b og høyere bør utredes med PET CT før avgjørelse om utvidet eksisjon og vaktpostdiagnostikk. 
Ved desmoplastisk melanom gjøres ikke vaktpostdiagnostikk og det anbefales diskusjon i melanom-MDT grunnet mulig stor gevinst av behandling med immunterapi ved residiv eller store primær tumores

Skrøpelighet bør kartlegges av eldre pasienter og ved CFS> 4 skal det vurderes tilpasset behandling og oppfølging
Behandling av lokalt residiv, satellitt- og in-transit metastaser

Pasienter med lokoregionale metastaser kan være aktuell for neoadjuvant behandling og skal diskuteres i melanom MDT før eventuell kirurgi.
Kirurgisk behandling består normalt av eksisjon av metastase med fri margin.
Er det multiple svulster, vil behandlingen være avhengig av lokalisasjonen av metastasene. Dersom kirurgisk og medisinsk behandling ikke er aktuelt og metastasene kun er lokalisert på en ekstremitet, vil behandling med isolert ekstremitets perfusjon (ILP) kunne være aktuelt i lindrende øyemed. 
Elektrokjemoterapi er en tumor ablasjonsmetode som i lindrende øyemed kan vurderes ved kutane og subkutane metastaser når kirurgisk og medisinsk behandling ikke lenger er hensiktsmessig. Den kan repeteres, og kan brukes i tidligere bestrålte områder. 


Utredning og behandling av lymfeknutemetastaser
Stadium IIIB-IV pasienter med klinisk detekterbar og resektabelt sykdom skal vurderes primært for neoadjuvant behandling etter diskusjon på Melanom MDT.
Hos tidligere melanom pasienter med forstørrede regionale lymfeknuter må melanommetastase mistenkes. 
Ved klinisk mistanke om lymfeknutemetastaser, anbefales utredning med finnålscytologi (FNC) eller grovnålsbiopsi for å avklare diagnosen. En negativ FNC er ikke nødvendigvis konklusiv og bør gjentas 1–2 ganger dersom knuten vedvarer å være suspekt etter en kort observasjonsperiode.
Åpen biopsi kan øke faren for tumorsøl og frarådes som førstevalg. 

Ved påvist lymfeknutemetastase skal pasienten tas opp i melanom-MDT etter at svar på PET-CT, MR caput og BRAF status foreligger.
Standardbehandling er neoadjuvant medikamentell behandling før radikalt lymfeknutetoalett. 
Begrenset disseksjon/ node picking garanterer ikke adekvat eksisjon av melanommetastaser, og bør ikke utføres uten forutgående diskusjon med pasient og i melanom MDT.
Makroskopiske lymfeknutemetastaser behandles med lymfeknutetoalett etter utredning for fjernmetastaser. Målsettingen er kurativ og å få lokoregional kontroll.
Operativ behandling av lymfeknutemetastaser på hals eller i bekken bør utføres på universitetssykehusene.
Ved lyskeglandeltoaletter er tilheling ofte mer langtrukken. Trombose og ødemprofylakse er viktig. 
Pasientene bør tas opp på melanom-MDT til diskusjon for planlegging av neoadjuvant-, operativ- og etterfølgende adjuvant behandling.
Ved tvil vedrørende kirurgisk behandling ta kontakt med regionalt universitetssykehus
For kirurgisk behandling av fjernmetastaser se kapittel 11.3


9.1
Kirurgisk behandling av histologisk verifisert melanom


For primæreksisjon, se kapittel om Diagnostisering. Ved stansebiopsert melanom anbefales det at melanomet først fjernes som ved primæreksisjon før endelig diagnostikk. Da er det mulig å vurdere vaktpostlymfeknutediagnostikk i samvalg med pasienten. Hvis pasienten uansett ikke er aktuell for vaktpostlymfeknutediagnostikk, kan man eksidere i 1-2 cm margin avhengig av svar på stansebiopsi.

Utvidet eksisjon av histologisk verifisert melanom
Den utvidede eksisjonen bør gjøres ned til underliggende muskelfascie. Ved in situ melanom behøver man ikke gå ned til muskelfascie. Utvidet eksisjon skal utføres i spesialisthelsetjenesten med kunnskap om hele melanom behandlingsforløpet. I samvalg med pasienten, kan man tilpasse marginer der det vil få stor betydning for funksjonalitet og utseende. 



Tabell 9.1: Anbefalte hudmarginer ved utvidet eksisjon (Sidemargin baseres på primærlesjonens tykkelse, og skal måles fra arret uten fratrekk av fri histologisk margin, se figur 9.1).


	Type melanom / Breslow tykkelse
	Eksisjonsbredde (in vivo)
	

	In situ / Lentigo maligna
	0,5 cm * 
	*Hvis primæreksisjon er gjort med fri klinisk margin, og histologisk fritt fjernet, trengs ingen utvidet eksisjon. Pasienten skal likevel henvises til hudlege til 3 måneders kontroll.

	0- 2,0 mm
	1 cm
	

	> 2,0 mm
	2 cm
	




Tabell laget av handlingsprogramgruppen


Figur 9.1 
[image: Bilde 1]
Ved sekundærtilhelte arr, måles fra kanten av arret.





Alternativer til kirurgisk behandling ved lentigo maligna i ansikt:
Pasienten kan henvises til hudlege for vurdering av ikke-kirurgiske behandlingsalternativer i tilfeller der eksisjon vil kunne bli omfattende/mutilerende (typisk større, uskarpt avgrensede lesjoner og/eller nærme øyne/nese/munn). Dette gjelder både som primærbehandling, og som adjuvant behandling ved ufrie marginer etter kirurgisk behandling. 
Både imiquimod krembehandling og strålebehandling er gode behandlingsalternativer (Hong et al 2025, Forsea et al 2026). Imiquimod krembehandling utfører pasienten selv hjemme over ca 12 uker (Guitera 2021) og er mer kostnadseffektivt enn strålebehandling (Guitera et al 2026). I noen regioner utføres lav-dosert røntgenstråling («Bucky») som også har vist gode behandlingsresultater (Drakensjö 2020). 
Det er viktig at man utelukker invasivt melanom, ofte i form av multiple klinisk-dermatoskopisk kartleggende stansebiopsier.
Hos skrøpelig eldre vil klinisk observasjon uten aktiv behandling også være et alternativ.

Guitera, Pascale, et al. "A practical guide on the use of imiquimod cream to treat lentigo maligna." Australasian Journal of Dermatology 62.4 (2021): 478-485. 
Hong, Angela M. et al. "Radiotherapy versus imiquimod for complex lentigo maligna: a phase 3 randomized clinical trial." Journal of the American Academy of Dermatology (2025) 
Guitera, Pascale, et al. "A cost comparison of radiotherapy and topical imiquimod for lentigo maligna treatment: Considerations for clinical decision-making." Journal of the American Academy of Dermatology 94.4 (2026): 1109-1115.
Forsea, Ana‐Maria, et al. "International Dermoscopy Society consensus recommendations for the management of lentigo maligna." Journal of the European Academy of Dermatology and Venereology (2026).
Drakensjö, I. R., Rosen, E., Nilsson, M. F., & Girnita, A. (2020). Ten-year follow-up study of grenz ray treatment for lentigo maligna and early lentigo maligna melanoma. Acta Dermato-Venereologica, 100(17), 5879.

Ved desmoplastisk melanom gjøres vanligvis ikke vaktpostdiagnostikk og det anbefales diskusjon i melanom-MDT grunnet mulig stor gevinst av behandling med immunterapi ved residiv eller store primær tumores 




Spesielle hensyn ved utvidet eksisjon 
Utvidet eksisjon av melanomer i ansikt, øre, fingre, tær, fotsåle og enkelte andre lokalisasjoner kan være komplisert og krever spesielle hensyn. Hos adipøse pasienter kan det være uhensiktsmessig å gå ned til muskelfascie og dybde tilstrebes minst lik margin i hud. Ved primæreksisjon, se kapittel om Diagnostisering.

Tabell 9.2 Spesielle hensyn

	Ansikt:
	Tilgrensende vitale strukturer og kosmetiske vurderinger kan sette en grense for eksisjonsmarginene.	Comment by Aziz, Sura Mohammed: Referanse: PMID: Legges inn
Ved utfordrende lentigo maligna kan terapeutisk eller adjuvant behandling med Imiquimod og /eller strålebehandling vurderes.

	
Øre:
	Det utføres vanligvis en kileformet utvidet eksisjon. Partiell eller total amputasjon blir reservert store residiv, eller melanom med initialt stor utbredelse.
Det etterstrebes å beholde øvre del av øret slik at pasientene kan benytte briller.

	Nese:
	Eksisjon ned til perichondrium eller periost. .

	
Øyeregion:
	Eksisjon ned til eller medtagende orbicularis oculi i dybden, avhengig av tykkelse på melanomet

	
	

	




Fingre og negl:
	På fingrene, og særlig tommelfinger, etterstrebes det å beholde så mye av fingrene som mulig. Dersom negleseng er involvert, anbefales det at fingeren blir amputert i distale interfalangealledd/ tommelens interfalangealledd, og det anbefales minst 1 cm margin. Ved in situ melanom kan man forsøke å bevare et tynt lag over bein og legge på hudtransplantat. Dette skal da gjøres i samvalg med pasienten. 

	
Tær:
	Det utføres oftest amputasjon av hele tåen i metatarsofalangealleddet siden dette ikke medfører særlig tap av funksjon.

	

Fotsålen:
	Melanom på plantarsiden av foten er utfordrende og hudtransplantat benyttes ofte til rekonstruksjon. 

Vaktpostlymfeknutediagnostikk ved melanom
Vaktpostlymfeknute, eller sentinel node (SN), er definert som den/de første lymfeknuten(e) som mottar direkte lymfedrenasje fra området med primærtumor. Vaktpostdiagnostikk ved kutane melanom er som regel teknisk enkel å utføre og med lite komplikasjoner.

Indikasjon
Vaktpostdiagnostikk gir riktig stadieinndeling og gir grunnlag for riktig behandling og oppfølgning. En metaanalyse viser økt sykdomsfritt intervall og en liten overlevelsesgevinst som øker avhengig av Breslow tykkelse. 

Konsensus i melanomgruppen er at prosedyren anbefales rutinemessig fra pT2b. For pT2a melanom er den aktuell hos pasienter med risiko på 20% eller mer ved bruk av Melanom Institute Australia (MIA) sin risikokalkulator (Melanoma Risk Assessment Tool). Beslutning tas i samvalg med pasienten. For melanom pasienter der medikamentell behandling er kontraindisert bør terskelen være lavere for å utføre vaktpostdiagnostikk (for eksempel alvorlig autoimmun sykdom). Dette for å øke lokoregional kontroll. 



Når kan vaktpostdiagnostikk utelates 
Melanom fra pT3b og høyere bør utredes med PET-CT før avgjørelse om utvidet eksisjon og vaktpostdiagnostikk. 
Vaktpostdiagnostikk er ikke aktuelt dersom det på diagnosetidspunkt allerede påvises stadium III eller IV sykdom, dvs. dersom klinisk undersøkelse eller bildediagnostikk påviser satellitt- / in transit, regionale eller fjernmetastaser. Disse pasientene skal diskuteres i melanom MDT. 
Vaktpostdiagnostikk kan gjennomføres selv om det er gjort utvidet eksisjon i forkant, men bør utelates hvis det har gått mere enn 3 måneder.  

Vaktpostdiagnostikk og tynne melanom: 
pT1a-pT2a melanom har en veldig gunstig 5 års relativ overlevelse se (Nasjonalt kvalitetsregister for melanom). Dette betyr at vaktpostdiagnostikk og adjuvant behandling i disse gruppene ikke er rutinemessig anbefalt grunnet liten behandlingsgevinst og høy sannsynlighet for overbehandling. 


Vaktpostdiagnostikk i spesielle lokalisasjoner 
Hode, hals: Vaktpostdiagnostikk i hodebunn og ansikt bør gjøres ved et senter med erfaring fra kreftkirurgi på hode og hals. Det anbefales SPECT CT med kontrast ved vaktpostdiagnostikk på hals.
Bekken: Vaktpostdiagnostikk i bekken er mer omfattende og utføres ikke rutinemessig. 
Slimhinne: Det gjøres ikke rutinemessig vaktpostdiagnostikk ved slimhinnemelanomer.Vaktpostlymfeknute som ikke uthentes kan følges med dedikert ultralydundersøkelse som et alternativ.

Vaktpostdiagnostikk ved graviditet
Prosedyren kan gjøres hos gravide etter diskusjon med pasienten. Helst som samme dags prosedyre for å minimere stråling, og ved å utelate blåfarge, som i sjeldne tilfeller kan gi anafylaktisk sjokk.

Prosedyrebeskrivelse

Vaktpostlymfeknuten identifiseres ved bruk av lymfoscintigrafi og SPECT CT før utvidet eksisjon. 

I Norge bruker de fleste 99m Tc-Nanocoll. Dette må settes intradermalt. Subcutis har annen lymfedrenasje, og epidermis mangler lymfedrenasje. Fire injeksjoner settes rundt melanom/arr med totalt injeksjonsvolum 0,1 ml. SPECT-CT gir bedre lokalisering av vaktpostlymfeknuter, og bidrar også til å oppdage suspekte knuter (makrometastaser) som medfører annen utredning. 

Leting etter vaktpostlymfeknute gjøres med gammaprobe og eventuelt blåfarge (patentblått eller metylenblått) under operasjonen.

Tidspunkt: Isotopundersøkelsen kan ev. gjøres operasjonsdagen, da lymfedrenasjen fra hud er rask. Halveringstiden er 6 timer for 99m Tc-Nanocoll, og det må tas høyde for dette ved undersøkelse dagen før prosedyren.

0,5–1 ml ufortynnet blåfarge kan forenkle lokalisering. Den settes intradermalt, og kan injiseres 1 time før eller ved start av operasjon.

Det har vært diskutert om bare den mest radioaktive lymfeknuten skal fjernes, eller om flere skal fjernes når disse også er radioaktive. Det er referert lavt antall falsk negative når alle knuter med aktivitet over 10% av den mest aktive fjernes. Normalt fjernes 1 til 2 lymfeknuter.

Det anbefales at pasienter med metastase i vaktpostlymfeknute diskuteres i melanom MDT, for å kunne tilby pasienter med høy risiko for tilbakefall en plan for eventuell ytterligere behandling og videre oppfølging.

Behandling av lokalt residiv, satellitt- og in-transit metastaser
Disse pasienter kan være aktuell for neoadjuvant behandling og skal diskuteres i melanom MDT før eventuell kirurgi.

Definisjoner: 
Lokalt residiv defineres som tilbakefall i eller under arret etter primæroperasjonen. 
Satellitt metastaser oppstår innenfor 2 cm fra den opprinnelige tumoren. 
In-transit metastaser oppstår mellom primærtumor og den regionale lymfeknute-stasjon. 


Kirurgisk behandling består normalt av eksisjon av metastase med fri margin.

Er det multiple svulster, vil behandlingen være avhengig av lokalisasjonen av metastasene. Dersom metastasene er lokalisert på en ekstremitet, medisinsk behandling er utprøvd eller ikke er aktuelt, kan behandling med isolert ekstremitets perfusjon (ILP) være aktuelt i lindrende øyemed. Denne typen behandling gjøres ved Radiumhospitalet, OUS.

Amputasjon av ekstremitet er et veldig sjeldent brukt behandlingsalternativ.

Dersom ILP ikke er aktuelt, kan lokal strålebehandling av multiple lokale residiv være et alternativ. Dette vil særlig være aktuelt hos eldre mennesker. 

Elektrokjemoterapi er en tumor ablasjonsmetode som i lindrende øyemed kan vurderes ved kutane og subkutane metastaser når kirurgisk og medisinsk behandling ikke lenger er hensiktsmessig. Den kan repeteres, og kan brukes i tidligere bestrålte områder. Behandlingen gis ved Seksjon for Onkologisk og rekonstruktiv plastikkirurgi, Radiumhospitalet, OUS. 


Utredning og behandling av lymfeknutemetastaser
Stadium IIIB-IV pasienter med klinisk detekterbar og resektabelt sykdom skal vurderes primært for neoadjuvant behandling etter diskusjon på Melanom MDT.
Utredning:
Hos tidligere melanom pasienter med forstørrede regionale lymfeknuter må melanommetastase mistenkes. 


Ved klinisk mistanke om lymfeknutemetastaser, anbefales utredning med finnålscytologi (FNC) eller grovnålsbiopsi for å avklare diagnosen. En negativ FNC er ikke nødvendigvis konklusiv og bør gjentas 1–2 ganger dersom knuten vedvarer å være suspekt etter en kort observasjonsperiode.

Åpen biopsi øker faren for tumorsøl og frarådes. Dersom åpen biopsi må utføres, bør tumor tas ut i sin helhet og hudinsisjonen legges slik at arret lett kan inkluderes i operasjonsfeltet ved et eventuelt senere lymfeknutetoalett. Dette kan frata pasienten muligheten for neoadjuvant behandling.

Ved påvist lymfeknutemetastase skal pasienten tas opp i melanom MDT etter at svar på PET-CT, MR caput og BRAF status foreligger.

Behandling:

Standardbehandling er neoadjuvant medikamentell behandling før radikalt lymfeknutetoalett. Begrenset disseksjon/ node picking garanterer ikke adekvat eksisjon av melanommetastaser, og bør ikke utføres uten forutgående diskusjon med pasient og i melanom MDT.


Aksilleglandeltoalett
Aksilleglandeltoalett gjøres mer omfattende og radikalt enn hva som er vanlig ved brystkreft. 

Aksilletoalett bør innbefatte nivå 1-3. Nivå 3 betyr operasjon medialt for mediale kant av m. pectoralis minor.

For å få god tilgang til aksilletoppen kan det være nødvendig å dele m. pectoralis minor ved processus coracoideus, eller fjerne den. V. axillaris som er øvre begrensning kan i nødsfall reseseres, da inntakt kretsløp rundt scapula hindrer varig stase av armen. Disseksjonen fortsetter ned til hvor m. latissimus dorsi møter m. serratus anterior og man forsøker å skåne nn thoracodorsalis og thoracicus longus. Bruk av Ligasure og Condor/ Braun Unitrac hake eller lignende letter operasjonen.

Lyske- og bekkenglandeltoalettDe overflatiske knutene ligger vesentlig nedenfor ligamentum inguinale på begge sider av v. saphena magna. Hudincisjonen bør primært legges på langs, da det gjør det lettere ved ev. reoperasjon. Alternativt et par cm under og parallelt med ligamentum Inguinale, og svinges medialt ned i trigonum femorale (def. som området mellom lyskebånd, m. sartorius og mediale kant av m.adductor longus).

.

Er det påvist metastatiske lymfeknuter i bekkenet, kan knutene langs iliacakarene fjernes i samme inngrep uten at det forverrer morbiditeten. Robotkirurgi bør brukes for operasjon i bekkenet for å minske morbiditet. Fjerning av lymfeknuter i bekkenet bør gjøres ved sykehus med tilgang til robotkirurgi. 

Halsglandeltoalett
Inngrepet skal utføres ved avdeling med betydelig erfaring med halsglandeltoalett ved melanomsykdom. Pasientene skal diskuteres preoperativt i melanom MDT. Hovedregelen er selektivt halsglandeltoalett der man tar med tilstøtende regioner til regionen med metastase.

Komplikasjoner til kirurgi
Plagsomme postoperative seromer tappes. 
Nervesmerter og dysfunksjoner er ofte forbigående.

Kantnekroser, lymfødem og sårinfeksjoner er hyppigere ved lysketoaletter enn ved andre lymfeknutetoaletter, og varierer i ulike serier opp mot 50 %.

DVT i leggen og lungeemboli kan forekomme og det anbefales mobilisering og lavmolekylært heparin i etterkant av glandeltoalett. 

Lymfødem er en alvorlig og varig komplikasjon. Den sees sjelden etter aksilletoalett, men oftere (ca. 20 %) etter lyskeglandeltoalett. Profylaktisk anbefales det at pasientene etter aksilletoalett tar minst de samme hensyn som etter lymfeknutetoalett ved mammacancer, spesielt fordi operasjonen kan være mer omfattende.

Etter lysketoalett anbefales det at pasienten bruker elastisk støttestrømpe om dagen i 3-6 mnd. etter operasjonen. Mange slutter å bruke støttestrømpe etter denne perioden.


For fjernmetastaser og lindrende kirurgi se kapittel 11.3

